สมาพันธ์วอลเลย์บอลอเมริกาเหนือ อเมริกากลาง และแคริบเบียน

สมาพันธ์วอลเลย์บอลอเมริกาเหนือ อเมริกากลาง และแคริบเบียน (นอร์เซกา) (; NORCECA) เป็นองค์การไม่แสวงหาผลกำไรที่รับผิดชอบในการจัดการแข่งขันวอลเลย์บอลทั้งหมดที่เกิดขึ้นในภูมิภาคของตน นอร์เซกาเป็นสมาพันธ์ที่เป็นตัวแทน 35 ประเทศสมาชิกที่สหพันธ์วอลเลย์บอลนานาชาติ (เอฟไอวีบี) และยังมี 7 สมาชิกสมทบ (โบแนเรอ, กือราเซา, ซาบา, แซ็ง-มาร์แต็ง, ซินต์เอิสตาซียึส, ซินต์มาร์เติน, หมู่เกาะเติกส์และหมู่เกาะเคคอส) สมาพันธ์เป็นผู้รับผิดชอบในสิ่งอื่น ๆ ของการแข่งขันกีฬาโอลิมปิกและวอลเลย์บอลชิงแชมป์โลก การแข่งขันรอบคัดเลือกโซนเช่นเดียวกับการแข่งขันชิงแชมป์ทวีปสำหรับทีมชายและทีมหญิงในร่มและวอลเลย์บอลชายหาด ในปี ค.ศ. 2022 นอร์เซกา เฉลิมฉลองครบรอบ 54 ปี

จุดเริ่มต้น
ความคิดในการจัดตั้งนอร์เซกาเกิดขึ้นระหว่างการแข่งขันกีฬาอเมริกากลางและแคริบเบียนเกมส์ที่จัดขึ้นในเมืองซานฮวน ปวยร์โตรีโก เมื่อปี ค.ศ. 1966 ช่วงเวลานั้นเป็นที่รู้จักในชื่อเขตแคริบเบียนและอเมริกากลาง การพัฒนาเป็นองค์กรนอร์เซกามาจากความคิดและวิสัยทัศน์ของประธาน ดร. รูเบน อาโกสตา เอร์นันเดซ ร่วมกับนักกีฬาอีกหลาย ๆ คนจากปวยร์โตรีโก, คิวบา, สาธารณรัฐโดมินิกัน และเฮติ นอร์เซกาได้รับการก่อตั้งขึ้นอย่างเป็นทางการโดยเอฟไอวีบี และประธานนายปอล ลีบ็อง ในปี 1968 เมื่อประเทศแคนาดาและสหรัฐอเมริกาเข้าร่วมสหพันธ์ การแข่งขันวอลเลย์บอลชิงแชมป์นอร์เซกาครั้งแรกจัดขึ้นในประเทศเม็กซิโก ระหว่างวันที่ 4-9 สิงหาคม ค.ศ. 1969 เกมแรกที่จัดขึ้นคือนัดระหว่างเฮติกับปานามา และเฮติเป็นฝ่ายชนะไป 3-0 การแข่งขันวอลเลย์บอลเยาวชนชิงแชมป์นอร์เซกาจัดครั้งแรกในปี ค.ศ. 1980

ประธานสหพันธ์นอร์เซกา
 ดร. รูเบน อาโกสตา เอร์นันเดซ  (1968–1984)
 ลีเบร์ตารีโอ เปเรซ (1984–1988)
 ลุยส์ เอเร. เมนโดซา (1988–2001)
 กริสโตบัล มาร์เต โอฟิซ (2001–ปัจจุบัน)

สมาชิก

รายการการแข่งขัน

จัดโดยสมาพันธ์
 วอลเลย์บอลชิงแชมป์นอร์เซกา (ชาย&หญิง)
 วอลเลย์บอลเยาวชนชายชิงแชมป์นอร์เซกา (ชาย)
 วอลเลย์บอลเยาวชนหญิงชายชิงแชมป์นอร์เซกา (หญิง)
 วอลเลย์บอลยุวชนชายชิงแชมป์นอร์เซกา (ชาย)
 วอลเลย์บอลยุวชนหญิงชายชิงแชมป์นอร์เซกา (หญิง)
 วอลเลย์บอลชายหาดชิงแชมป์นอร์เซกา (ชาย&หญิง)

แชมป์ในปัจจุบัน

จัดร่วมกับสมาพันธ์วอลเลย์บอลอเมริกาใต้
 แพนอเมริกันเกมส์ (ชายและหญิง)
 วอลเลย์บอลชายแพนอเมริกันคัพ (ชาย)
 วอลเลย์บอลหญิงแพนอเมริกันคัพ (หญิง)
 วอลเลย์บอลเยาวชนชายแพนอเมริกันคัพ (ชาย)
 วอลเลย์บอลเยาวชนหญิงแพนอเมริกันคัพ (หญิง)
 วอลเลย์บอลยุวชนชายแพนอเมริกันคัพ (ชาย)
 วอลเลย์บอลยุวชนหญิงแพนอเมริกันคัพ (หญิง)
 วอลเลย์บอลหญิงไฟนอลโฟร์คัพ (หญิง)

แชมป์ในปัจจุบัน

แหล่งข้อมูลอื่น

องค์กรวอลเลย์บอล